Whitey Basson se dogter maak nuwe boutiek oop
JY LEES NOU Whitey Basson se dogter maak nuwe boutiek oop
Die eksklusiewe opening van Mari and Me, was 'n aand so uit die boek! Tot 'n gedeelte van Kloofweg in Seepunt is afgesper vir dié grênd opening. Mari is Whitey Basson, grootbaas van Shoprite, se dogter.
Met 'n elegante kombinasie van die Kaap se who's who, fynkos soos tempura prawns en eend-spring rolls deur bekende sjef Jenny Morris, Nataniël wat gesorg het vir skaterlag-seremoniemeester-oomblikkes en 'n winkel vol deftige klere (waarvan die meeste reeds verkoop of bespreek was) kon Mari Kushner nie met minder as 'n staande ovasie wegstap nie.
Bekende besigheidspaartjie Christo en Caro Wiese en celebs soos Minki van der Westhuizen, Michelle McLean, Jo-Ann Strauss, Karen Berman (Barnard), Wilma van der Bijl en Soli Philander was almal by die opening. Mandoza het gesing! En internasionale modelle Isri, Kudzani en Tomsin het die klere vertoon.